paragraph_text: Kada je britanski istraživač James Cook posjetio Havaje, 1778. godine, na otocima je živjelo između 250 000 i 800 000 domorodaca. Tijekom sto godina nakon prvog kontakta pučanstvo je teško stradalo pretežno od bolesti uvedenih na otočje od strane Europljana. Havajci nisu imali imunitet na gripu, boginje, ospice, hripavac i sl. Američkim popisom stanovništva 1900. godine zabilježeno je 37 656 osoba potpunog ili djelomičnog havajskog podrijetla.<ref>web.archive.org, "Table 26. Hawaii - Race and Hispanic Origin: 1900 to 1990", pristupljeno 25. studenog 2019. Sto godina kasnije bilo je 283 430, što ukazuje na značajan porast brojnosti nakon što je 1898. godine otočje postalo sastavni dio SAD-a.<ref>web.archive.org, "Table 3. Annual Estimates of the Resident Population by Sex, Race, and Hispanic Origin for Hawaii: April 1, 2000 to July 1, 2009", pristupljeno 25. studenog 2019.